[{"text_idx": "#000010", "text": "Rydym yn gweithio gyda sefydliadau o bob maint i ddarparu cefnogaeth fusnes o ansawdd uchel."}, {"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000019", "text": "Pam dewis y cwrs hwn?"}, {"text_idx": "#000020", "text": "Mae galw mawr am Beirianwyr Meddalwedd, gyda'r sgiliau, y wybodaeth a'r ddealltwriaeth i ddatblygu, datblygu, dylunio a chynnal cymwysiadau a systemau cyfrifiadurol modern. Bydd y radd hon yn edrych ar sgiliau Peirianneg Meddalwedd Gymhwysol craidd, systemau a thechnolegau sylfaenol sy'n parhau i effeithio ar ddiwydiant a chymdeithas."}, {"text_idx": "#000021", "text": "Ennill gradd lawn mewn tair blynedd o astudiaeth ran-amser\nAstudio un diwrnod yr wythnos, gan dreulio\u2019r pedwar diwrnod sydd yn weddill yn y gwaith\nDatblygu sgiliau y mae galw mawr amdanynt mewn rhaglennu cyfrifiadurol, datblygu cronfeydd data, rhwydweithio, datblygu gwefannau a dylunio systemau gwybodaeth\nDatblygu sgiliau ymarferol a fydd yn ddefnyddiol mewn unrhyw faes busnes, megis datrys problemau, gwaith ti\u0302m, rheoli prosiect a sut i ddefnyddio technoleg gwybodaeth yn effeithiol a deall meddalwedd arbenigol\nCymhwyso\u2019r wybodaeth a\u2019r sgiliau proffesiynol sy\u2019n cael eu datblygu yn y rhaglen i\u2019w gweithle eu hunain.\n*Astudio cwrs sy'n rhan o faes pwnc a raddiwyd yn 4ydd yn y DU am brofiad y myfyriwr yn nhablau cynghrair pwnc Cyfrifiadura, Times and Sunday Times Good University Guide 2022."}, {"text_idx": "#000022", "text": "Prif nodweddion y cwrsBeth y byddwch yn ei astudioGofynion mynediad a gwneud cais Addysgu ac AsesuRhagolygon gyrfaol Ffioedd a ChyllidManyleb y rhaglenLlety"}, {"text_idx": "#000023", "text": "Bydd myfyrwyr yn datblygu a chymhwyso\u2019r wybodaeth a\u2019r sgiliau proffesiynol a ddatblygwyd gyda\u2019r rhaglen hon o ddysgu i\u2019w gweithle.\nBydd y llwybr hwn, a ddatblygwyd fel partneriaeth tair ffordd rhwng y cyflogwr, y myfyriwr a\u2019r ti\u0302m rhaglen academaidd, yn galluogi myfyrwyr i ddatblygu sgiliau y bydd galw mawr amdanynt i\u2019r dyfodol, gan gwrdd a\u0302 bylchau sgiliau rhanbarthol.\nDrwy ddefnyddio\u2019r flwyddyn galendr lawn a chymhwyso daliadau craidd dysgu seiliedig ar waith, bydd myfyrwyr yn cyflawni eu dyfarniad yn yr un cyfnod a\u0302 myfyriwr amser llawn safonol.\nLabordai TG newydd eu hadnewyddu.\nCynhaliwr cynhadledd ymchwil rhyngrwyd bob dwy flynedd yn denu cynrychiolwyr o bob cwr o'r byd.\n*Mae\u2019r cwrs hwn yn rhan o faes pwnc a raddiwyd yn 4ydd yn y DU am brofiad y myfyriwr yn nhablau cynghrair pwnc Cyfrifiadura, Times and Sunday Times Good University Guide 2022."}, {"text_idx": "#000025", "text": "Mae Lefel 4 yn cynnwys deunydd sylfaenol hanfodol sydd yn berthnasol i bob un o\u2019n rhaglenni cyfrifiadura. Byddwch yn dysgu sgiliau sy\u2019n benodol i\u2019r pwnc ynghyd a\u0302 sgiliau trosglwyddadwy a fydd yn cynyddu eich rhagolygon cyflogadwyedd."}, {"text_idx": "#000026", "text": "Gyda chefnogaeth eich tiwtoriaid, byddwch yn dysgu am rai o\u2019r ffeithiau, cysyniadau, egwyddorion a damcaniaethau hanfodol sy\u2019n berthnasol i gyfrifiadura a chymwysiadau cyfrifiadurol. Byddwch yn gallu arddangos gwybodaeth ymarferol am rai o\u2019r offer, arferion a methodolegau a ddefnyddir i lunio manylebau, dylunio, gweithredu a phrofi systemau meddalwedd cyfrifiadurol."}, {"text_idx": "#000027", "text": "Yn lefel 5 byddwch yn parhau i ddysgu hanfodion y ddisgyblaeth, gyda modiwlau mwy arbenigol yn dechrau cael eu cyflwyno. Byddwch hefyd yn ymgymryd a\u0302 phrosiect grw\u0302p lle byddwch yn datblygu sgiliau pwysig mewn technegau rheoli prosiectau a materion proffesiynol a moesegol rheoli prosiect. Byddwch hefyd yn dyfnhau eich gwybodaeth o gysyniadau a dulliau rhaglennu yn ogystal a\u0302 chael cyflwyniad i dechnegau datblygu systemau a materion proffesiynol, cyfreithiol a moesegol sydd yn berthnasol i\u2019r diwydiant cyfrifiadura a TG."}, {"text_idx": "#000029", "text": "Unwaith ichi gyrraedd eich blwyddyn olaf, byddwch yn datblygu eich sgiliau ymhellach drwy fodiwlau a addysgir ac ymchwil, gan ganolbwyntio ar y datblygiadau diweddaraf yn y ddisgyblaeth o\u2019ch dewis. Byddwch hefyd yn ymgymryd a\u0302 phrosiect blwyddyn olaf unigol, a fydd yn eich paratoi ar gyfer y math o dasgau a sefyllfaoedd y gallech ddod ar eu traws yn y gweithle. Bydd y gwaith ymarferol a gwaith prosiect yn eich blwyddyn olaf yn gofyn am y math o werthuso o ffactorau technegol ac annhechnegol a rheoli methodolegau a thechnegau datblygu systemau y mae gweithwyr TG proffesiynol yn eu defnyddio yn gynnar yn eu gyrfaoedd."}, {"text_idx": "#000031", "text": "Mae'r wybodaeth a restrir yn yr adran hon yn drosolwg o gynnwys academaidd y rhaglen a fydd ar ffurf modiwlau craidd neu fodiwlau dewisol. Mae modiwlau'n cael eu pennu'n rhai craidd neu rai dewisol yn unol ag anghenion corff proffesiynol ac adolygiad fframwaith academaidd mewnol, ac felly maent yn gallu newid."}, {"text_idx": "#000033", "text": "Gofynion mynediad safonol y Brifysgol ar gyfer y rhaglen hon yw (ar gyfer mynediad lefel 4):"}, {"text_idx": "#000034", "text": "48 pwynt tariff UCAS o gymhwyster lefel 3 priodol megis Safon Uwch\n5 TGAU gradd A*-C, gan gynnwys Mathemateg a Saesneg/Cymraeg iaith."}, {"text_idx": "#000035", "text": "Bydd ymgeiswyr heb y pwyntiau tariff UCAS angenrheidiol, neu sydd a\u0302 chymwysterau heb bwyntiau tariff UCAS yn cael eu hystyried ar sail eu profiad proffesiynol yn y diwydiant maent yn bwriadu astudio\u2019r brentisiaeth ynddo. Bydd yr holl ymgeiswyr nad ydynt yn cwrdd a\u0302\u2019r gofynion uchod yn cael eu cyfweld cyn i gynnig o le gael ei wneud, gan roi cyfle i\u2019r rhai hynny sydd heb bwyntiau tariff UCAS ffurfiol gael arddangos sut mae eu sgiliau a\u2019u profiadau oddi mewn i\u2019r diwydiant yn eu gwneud yn ymgeisydd addas ar gyfer y rhaglen hon o astudiaeth."}, {"text_idx": "#000037", "text": "Ystyrir asesu fel rhan annatod o ddysgu ac mae meini prawf asesu yn gysylltiedig a\u0302 deilliannau dysgu modiwlau unigol."}, {"text_idx": "#000038", "text": "Mae'r dulliau asesu yn cynnwys asesiadau ymarferol, adroddiadau a thraethodau, dadansoddi astudiaethau achos, cyflwyniadau llafar, papurau seminar, gwaith prosiect, portffolio datblygiad personol, arholiadau a phrofion dosbarth dibaratoad. Bydd asesu yn cynnwys aseiniadau unigol a rhai grw\u0302p/ti\u0302m."}, {"text_idx": "#000039", "text": "Yn y modiwlau diogelwch arbenigol, bydd myfyrwyr yn gallu cael profiad ymarferol o asesu ymarferol lle byddant yn ffurfweddu ystod o systemau cyfrifiadurol a mynd trwy brosesau profion hacio a hacio moesegol."}, {"text_idx": "#000040", "text": "Yn ychwanegol i\u2019r asesiadau safonol, bydd disgwyl i brentisiaid arddangos cymwyseddau ac ymddygiad proffesiynol yn y gweithle. Mae cytundeb tair ffordd yn cael ei gytuno rhwng y cyflogwr, y prentis a\u2019r Brifysgol a fydd yn manylu\u2019r hyfforddiant yn y gwaith a\u2019r cymwyseddau proffesiynol, yn benodol i\u2019r cyflogwr unigol (megis arferion gweithio, strwythurau a phrosesau\u2019r cwmni, sefydlu, ac ymddygiad proffesiynol)."}, {"text_idx": "#000041", "text": "Mae Prifysgol Wrecsam wedi ymrwymo i gefnogi ein myfyrwyr i wneud y gorau o\u2019u potensial academaidd."}, {"text_idx": "#000042", "text": "Rydym yn cynnig gweithdai a sesiynau cymorth mewn meysydd megis ysgrifennu academaidd, gwneud nodiadau effeithiol, a pharatoi ar gyfer aseiniadau. Gall myfyrwyr drefnu apwyntiadau gyda thiwtoriaid sgiliau academaidd sydd yno i gynorthwyo gydag agweddau ymarferol o waith prifysgol. Mae gan ein hadran cymorth myfyrwyr fwy o wybodaeth am y cymorth sydd ar gael."}, {"text_idx": "#000043", "text": "O ran anghenion penodol, gall Gwasanaethau Cynhwysiant y Brifysgol ddarparu arweiniad a chymorth priodol os bydd angen addasiadau rhesymol ar unrhyw fyfyriwr oherwydd anabledd cyfredol a gydnabyddir, cyflwr meddygol neu wahaniaeth dysgu penodol."}, {"text_idx": "#000044", "text": "Disgwylir i fyfyrwyr fod mewn swyddi amser llawn berthnasol a chymhwyso dysgu perthnasol i\u2019w gweithle drwy brosiectau cymhwysol a thrwy ddefnyddio enghreifftiau o\u2019r byd go iawn yn eu hasesiadau."}, {"text_idx": "#000045", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}, {"text_idx": "#000046", "text": "Mae cyfrifiadura yn hanfodol i\u2019r rhan fwyaf o yrfaoedd y dyddiau hyn, bodd bynnag, bydd y cwrs hwn yn eich paratoi yn benodol ar gyfer nifer o swyddi penodol sy\u2019n gysylltiedig a\u0302\u2019r diwydiant, megis:"}, {"text_idx": "#000047", "text": "Datblygwr / datblygwr apiau meddalwedd"}, {"text_idx": "#000048", "text": "Nid oes rhaid ichi dalu'ch ffioedd hyfforddi ymlaen llaw. Ffioedd dysgu Prifysgol Wrecsam 2023/24 ar gyfer cwrs gradd israddedig amser llawn yw \u00a39000 y flwyddyn. Bydd y ffioedd rydych chi'n eu talu a'r cymorth ar gael yn dibynnu ar nifer o ffactorau gwahanol. Ceir gwybodaeth gyflawn ar ein tudalennau ffioedd a chyllid."}, {"text_idx": "#000049", "text": "I fod yn gymwys i dderbyn cyllid ar gyfer y rhaglenni hyn yn Prifysgol Wrecsam, mae\u2019n rhaid ichi:"}, {"text_idx": "#000050", "text": "fod wedi eich cyflogi yng Nghymru\ncael cefnogaeth eich cyflogwr i ymgymryd a\u0302\u2019r lefel o astudio sy\u2019n ofynnol\ncwrdd a\u0302\u2019r gofynion mynediad safonol ar gyfer y rhaglenni\nheb fod wedi astudio pwnc tebyg ar y lefel yma neu uwch o\u2019r blaen"}]